ai4bharat/Pralekha huggingface dataset:
எஃகுத்துறை அமைச்சகம்
தேசிய உலோகவியல் விருதுகள்-2023 க்கு தொழில், ஆராய்ச்சி மற்றும் கல்வித்துறையைச் சேர்ந்த தனிநபர்களிடமிருந்து விண்ணப்பங்களை எஃகு அமைச்சகம் வரவேற்றுள்ளது
உலோகவியல் துறையில் சிறந்த பங்களிப்பை அங்கீகரிப்பதற்காக மத்திய அரசின் எஃகு அமைச்சகம் தேசிய உலோகவியல் விருதுகளை வழங்குகிறது. இதில் செயல்பாடுகள், ஆராய்ச்சி மற்றும் மேம்பாடு, கழிவு மேலாண்மை, எரிசக்தி பாதுகாப்பு ஆகியவை அடங்கும். தேசிய உலோகவியல் விருதுகள் - 2023க்கான விண்ணப்பங்கள் தொழில், ஆராய்ச்சி மற்றும் கல்வித்துறையைச் சேர்ந்தவர்களிடமிருந்து வரவேற்கப்படுகின்றன.
தேசிய உலோகவியலாளர் விருதுகள் திட்டத்தின் நோக்கம்
உற்பத்தி, ஆராய்ச்சி, வடிவமைப்பு, கல்வி, கழிவு மேலாண்மை, எரிசக்தி சேமிப்பு ஆகிய துறைகளை உள்ளடக்கிய இரும்பு மற்றும் எஃகு துறையில் பணிபுரியும் உலோகவியலாளர்களின் சிறந்த பங்களிப்பையும்,தற்சார்பு இந்தியாவின் குறிக்கோள்களை அடைய அவர்களின் குறிப்பிட்ட பங்களிப்பையும் தேசிய உலோகவியல் விருதுகள் திட்டம் அங்கீகரிக்கிறது.
இவ்விருதுகள் பின்வரும் நான்கு பிரிவுகளில் வழங்கப்படும்:-
வாழ்நாள் சாதனையாளர் விருது
தேசிய உலோகவியலாளர் விருது
இளம் உலோகவியலாளர் விருது
உலோக அறிவியல், இரும்பு மற்றும் எஃகு துறையில் ஆராய்ச்சி மற்றும் மேம்பாட்டுக்கான விருது
விருதுக்கான விண்ணப்பங்களை பதிவு செய்யும் முறைகள்
07.08.2023 முதல் https://awards.steel.gov.in இணையதளம் மூலமாக மட்டுமே ஆன்லைனில் விண்ணப்பிக்க முடியும். விண்ணப்பங்களைப் பெறுவதற்கான கடைசி தேதி 06/09/2023 மாலை 05:00 மணி.
தேசிய உலோகவியல் விருதுகள் தொடர்பான தகுதி அளவுகோல்கள் மற்றும் பிற விதிமுறைகள், நிபந்தனைகள் குறித்த வழிகாட்டுதல்களும் மேலே குறிப்பிட்டுள்ள வலைத்தள இணைப்பில் கிடைக்கின்றன.
இந்த திட்டம் இந்தியாவில் உலோகவியல் துறையில் தங்கள் பணி, ஆராய்ச்சி மற்றும் மேம்பாடு அல்லது கல்வித் துறையில் பங்களித்த இந்திய குடிமக்களுக்கு மட்டுமே பொருந்தும். விண்ணப்பதார்கள் 01/01/2023 முதல் பரிசீலிக்கப்படுவார்கள்.
பாதுகாப்பு அமைச்சகம்
ரஷ்யாவில் ஜபாத் பயிற்சி 2021
ரஷ்யாவின் நிழ்னி-யில் செப்டம்பர் 4- ஆம் தேதி ஜபாத் பயிற்சி தொடங்கியது. மரபு சார்ந்த போர் சூழலில் கூட்டு முயற்சிகளை மேற்கொள்வது தொடர்பாக படைகளுக்கு பயிற்சியளிப்பதே இதன் நோக்கமாகும். இந்தியா மற்றும் ரஷ்யா இடையேயான நீண்டகால கேந்திர ரீதியான கூட்டணியை வலுப்படுத்தவும், இதில் கலந்து கொள்ளும் நாடுகள் இடையேயான ஒத்துழைப்பு, புரிதலை மேம்படுத்துவதும் இந்தப் பயிற்சியின் நோக்கமாகும்.
ரஷ்ய நாட்டின் ராணுவத்தினர் நிகழ்த்திய அணிவகுப்பு மரியாதையுடன் இன்று  தொடங்கிய துவக்க விழாவில், இதில் பங்கேற்கும் நாடுகள் அணிவகுத்து வந்தன. ரஷ்யக் கூட்டமைப்பின் பாதுகாப்பு துணை அமைச்சரும், ராணுவத் தளபதியுமான ஜெனரல் நிகோலே பன்கோவ், வீரர்கள் இடையே உரையாற்றினார்.
பயிற்சியின் போது எதிர்த் தாக்குதல் மற்றும் மரபுசார் இயக்கங்கள் சம்பந்தமான முக்கியமான கருத்தரங்கங்கள், அணிவகுப்புகள், செயல்முறைகள் உள்ளிட்டவை மேற்கொள்ளப்படும். இந்தப் பயிற்சி செப்டம்பர் 16-ஆம் தேதி நிறைவடையும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1753522
பிரதமர் அலுவலகம்
உஸ்பெகிஸ்தான் பயணத்தையொட்டி பிரதமர் விடுத்துள்ள அறிக்கை
ஷாங்காய் ஒத்துழைப்பு அமைப்பின்  நாடுகளின் தலைவர்கள் கவுன்சிலின் கூட்டத்தில் கலந்து கொள்வதற்காக உஸ்பெகிஸ்தான் அதிபர் திரு ஷவ்கத் மிர்சியோயேவ் அழைப்பின் பேரில் நான் சமர்கண்டிற்குச் செல்கிறேன்.
ஷாங்காய் ஒத்துழைப்பு அமைப்பின் உச்சிமாநாட்டில், பிராந்திய மற்றும் சர்வதேச பிரச்சினைகள், ஷாங்காய் ஒத்துழைப்பு அமைப்பின் விரிவாக்கம், பன்முக மற்றும் பரஸ்பர நன்மை பயக்கும் ஒத்துழைப்பை மேலும் வலுப்படுத்துதல் பற்றிய கருத்துக்களை அமைப்புக்கு உட்பட்டு பரிமாறிக் கொள்வதை நான் எதிர்நோக்குகிறேன். உஸ்பெக் தலைமையின் கீழ், வர்த்தகம், பொருளாதாரம், கலாச்சாரம் மற்றும் சுற்றுலா ஆகிய துறைகளில் பரஸ்பர ஒத்துழைப்புக்கான பல்வேறு முடிவுகள் எடுக்கப்பட வாய்ப்பு உள்ளது.
சமர்கண்டில் ஜனாதிபதி மிர்சியோயேவை சந்திக்கவும் ஆவலுடன் காத்திருக்கிறேன். 2018 இல் அவர் இந்தியாவிற்கு விஜயம் செய்ததை நான் அன்புடன் நினைவு கூர்கிறேன். 2019 ஆம் ஆண்டு எழுச்சிமிகு குஜராத் உச்சிமாநாட்டின் கெளரவ விருந்தினராகவும் அவர் கலந்து கொண்டார். மேலும், உச்சிமாநாட்டில் கலந்துகொள்ளும் சில தலைவர்களுடன் இருதரப்பு சந்திப்புகளை மேற்கொள்ளவுள்ளேன்.
பிரதமர் அலுவலகம்
ஜி20 உச்சி மாநாட்டில் பிரதமரின் உரை, அமர்வு I : உலகளாவிய பொருளாதாரம் மற்றும் உலகளாவிய சுகாதாரம்
மேன்மைமிகு தலைவர்களே,
உலகளாவிய கொரோனா பெருந்தொதொற்றை எதிர்த்துப் போராட, 'ஒரே பூமி - ஒரு ஆரோக்கியம்' என்ற தொலைநோக்கு லட்சியத்தை உலகிற்கு முன்வைத்துள்ளோம். எதிர்காலத்தில் இதுபோன்ற எந்த நெருக்கடியையும் எதிர்கொள்ள உலகிற்கு பெரும் பலமாக இந்த லட்சியம் அமையும்.
மேன்மைமிகு தலைவர்களே,
உலகின் மருந்தகமாக செயல்பட்டு வரும் இந்தியா, 150 நாடுகளுக்கு மருந்துகளை வழங்கியுள்ளது.
மேன்மைமிகு தலைவர்களே,
நம்பகமான விநியோக சங்கிலியின் அவசியத்தை இந்த பெருந்தொற்று உலகிற்கு எடுத்துரைத்துள்ளது. இந்த சூழ்நிலையில், இந்தியா நம்பகமான உற்பத்தி மையமாக உருவெடுத்துள்ளது.
மேன்மைமிகு தலைவர்களே,
கொவிட் காரணமாக பாதிக்கப்படாத வாழ்க்கையின் அம்சம் எதுவும் இல்லை என்றே கூறலாம். இத்தகைய கடினமான சூழ்நிலையிலும் கூட, இந்தியாவின் தகவல் தொழில்நுட்பம்-பிபிஓ துறை ஒரு நொடி கூட இடையூறுகளை அனுமதிக்கவில்லை, முழு உலகத்திற்கும் ஆதரவளிக்க 24 மணி நேரமும் உழைத்தது. இந்தியா ஒரு நம்பகமான கூட்டாளியின் கடமையை எவ்வாறு செய்தது என்பது குறித்து கூட்டங்களின் போது உங்களைப் போன்ற தலைவர்கள் பாராட்டுவதில் நான் மகிழ்ச்சியடைகிறேன்.
மேன்மைமிகு தலைவர்களே,
பொருளாதார மீட்சிக்கு சர்வதேச செயல்பாடுகள் அதிகரிக்க வேண்டும். இதற்காக, பல்வேறு நாடுகளால் வழங்கப்படும் தடுப்பூசி சான்றிதழ்களின் பரஸ்பர அங்கீகாரத்தை உறுதி செய்ய வேண்டும்.
மேன்மைமிகு தலைவர்களே,
ஐந்து பில்லியனுக்கும் அதிகமான தடுப்பூசி டோஸ்களை அடுத்த ஆண்டு உலகிற்கு வழங்க இந்தியா தயாராகி வருகிறது என்பதை இன்று, இந்த ஜி20 தளத்தில், நான் உங்களுக்குச் சொல்ல விரும்புகிறேன். இந்தியாவின் இந்த அர்ப்பணிப்பு, கொரோனாவின் உலகளாவிய பரவலைத் தடுப்பதில் பெரும் பங்காற்றும். எனவே, இந்திய தடுப்பூசிகளை சர்வதேச சுகாதார அமைப்பு விரைவில் அங்கீகரிக்க வேண்டியது அவசியம்.
குறிப்பு: பிரதமர் இந்தியில் வழங்கிய உரையின் தோராயமான மொழிபெயர்ப்பு இதுவாகும்.
ஆயுஷ்
அனைத்திந்திய ஆயுர்வேத நிறுவனத்தில் புதுமைகள் மற்றும் தொழில்முனைதலுக்கான அடைகாத்தல் மையத்தை ஆயுஷ் அமைச்சர் திறந்து வைக்கிறார்
புதுதில்லியில் உள்ள அனைத்திந்திய ஆயுர்வேத நிறுவனத்தில் புதுமைகள் மற்றும் தொழில்முனைதலுக்கான அடைகாத்தல் மையத்தை ஆயுஷ் அமைச்சர் திரு சர்பானந்த சோனோவால் அக்டோபர் 29 அன்று திறந்து வைக்கிறார்.
ஆரோக்கியத்திற்காக ஆயுர்வேதம் எனும் மையக்கருத்தோடு கொண்டாடப்படும் ஆயுர்வேத தின நிகழ்ச்சிகளின் ஒரு பகுதியாக இந்த நிகழ்வுக்கு ஏற்பாடு செய்யப்படுகிறது.
ஆயுஷ் துறையில் உள்ள ஸ்டார்ட் அப் நிறுவனங்களுக்கான வாய்ப்புகள் குறித்த தேசிய கருத்தரங்கு அக்டோபர் 30 அன்று நடைபெறவுள்ளது. நாடு முழுவதும் உள்ள ஆயுர்வேத துறை பிரதிநிதிகள் இதில் பங்கேற்பாளர்கள்.
இத்துறையில் புது யுக நிறுவனங்களை உருவாக்குவதற்காக ஆயுஷ் அமைச்சகத்தின் கீழ் மையம் ஒன்று நிறுவப்படும். 16 வயது வரையிலான குழந்தைகளுக்காக அனைத்திந்திய ஆயுர்வேத நிறுவனத்தால் உருவாக்கப்பட்டுள்ள நோய் எதிர்ப்பு சக்தியை எதிர்க்கும் பெட்டகம் ஒன்று நிகழ்ச்சியில் அறிமுகப்படுத்தபப்டும். ஆயுர்வேத உணவு கண்காட்சி நிகழ்ச்சியின் முக்கிய அம்சங்களில் ஒன்றாக இருக்கும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:https://pib.gov.in/PressReleasePage.aspx?PRID=1766504
பிரதமர் அலுவலகம்
ஸ்ரீ கணபதி சச்சிதானந்த சுவாமிஜியின் 80-வது பிறந்தநாள் கொண்டாட்டத்தில் பிரதமர் மோடி ஆற்றிய ஆங்கில உரையின் தமிழாக்கம்
ஸ்ரீ சச்சிதானந்த சுவாமிஜீ, தத்த பீடத்தின் அனைத்து முனிவர்களே, பக்தகோடி சகோதர, சகோதரிகளே அனைவருக்கும் வாழ்த்துகள்!
தத்த பீடத்தை தரிசிக்கும் வாய்ப்பு சில வருடங்களுக்கு முன்பு எனக்கு கிடைத்தது. அப்போதுதான், இந்த நிகழ்ச்சியில் கலந்து கொள்ள வரும்படி நீங்கள் அழைப்பு விடுத்தீர்கள். உங்கள் ஆசீர்வாதத்தை பெற நான் மீண்டும் வர வேண்டும் என்று முடிவு செய்திருந்தேன். ஆனால் இன்று ஜப்பானுக்கு பயணம் செய்ய இருப்பதால் என்னால் வர முடியவில்லை. தத்தா பீடத்தின் இந்த மாபெரும் நிகழ்ச்சியில் நான் உடல் ரீதியாக பங்கேற்காமல் இருந்தாலும், எனது ஆன்மாவும், மனமும் உங்களிடமே இருக்கிறது.
இந்நன்னாளில் ஸ்ரீ கணபதி சச்சிதானந்த சுவாமிக்கு எனது வாழ்த்துகளையும், வணக்கத்தையும் கூறிக்கொள்கிறேன். வாழ்வில் 80-வது ஆண்டு என்ற நிலை நமது கலாச்சாரத்தில் மிகவும் முக்கியமானது. பூஜ்ய சுவாமிகள் நீண்ட ஆயுளுடன் வாழ வாழ்த்துகிறேன். சுவாமிஜியை பின்பற்றுபவர்களுக்கும் எனது மனமார்ந்த வாழ்த்துகளைத் தெரிவித்துக்கொள்கிறேன்.
நண்பர்களே,
துறவிகள் மற்றும் உன்னத மனிதர்கள் தொண்டு செய்வதற்கு பெயர் பெற்றவர்கள். மனித குலத்துக்கு தொண்டு மற்றும் சேவை செய்வதற்காக பிறந்தவர்கள் புனிதர்கள். எனவே, ஒரு துறவியின் பிறப்பும், வாழ்க்கையும் ஒரு தனிப்பட்ட மனிதரின் பயணம் மட்டுமல்ல. மாறாக, ஒரு சமுதாயத்தின் எழுச்சி மற்றும் நலனுக்கான பயணமும் அதனுடன் தொடர்புடையதுமாகும் . ஸ்ரீ கணபதி சச்சிதானந்த சுவாமிஜீயின் வாழ்க்கை அதற்கு ஒரு சான்று. உதாரணம்.
வெளியுறவுத்துறை அமைச்சகம்
வீட்டுவேலைத் தொழிலாளர்களைப் பணியமர்த்துவதில் ஒத்துழைக்க இந்தியா-குவைத் இடையேயான புரிந்துணர்வு ஒப்பந்தத்திற்கு அமைச்சரவை ஒப்புதல்
பிரதமர் திரு.நரேந்திர மோடி தலைமையில் நடைபெற்ற அமைச்சரவைக் கூட்டத்தில் வீட்டுவேலைத் தொழிலாளர்களைப் பணியமர்த்துவதில் ஒத்துழைக்க இந்தியா-குவைத் இடையேயான புரிந்துணர்வு ஒப்பந்தத்திற்கு ஒப்புதல் அளிக்கப்பட்டது.
குவைத் நாட்டில் வேலைக்கு அமர்த்தப்படும் பெண் தொழிலாளர்கள் உள்ளிட்ட இந்தியத் தொழிலாளர்களுக்கான பாதுகாப்பை வலுப்படுத்துவதற்கான ஒத்துழைப்புக் கட்டமைப்பை இந்தப் புரிந்துணர்வு ஒப்பந்தம் கொண்டுள்ளது. தொடக்கத்தில் இதன் செல்லுபடியாகும் காலம் ஐந்தாண்டுகளாக இருந்தாலும் பின்னர் தாமாகவே புதுப்பிக்கக்கூடியதாகும்.
இதன் மூலம் குவைத்தில் பணிபுரியும் இந்தியாவைச் சேர்ந்த சுமார் 3,00,000 வீட்டுவேலைத் தொழிலாளர்கள் பயனடைவார்கள். இவர்களில் 90,000 பெண்களும் அடங்குவர்.
சுகாதாரம் மற்றும் குடும்ப நலத்துறை அமைச்சகம்
சுகாதாரத் தொழில்நுட்ப மதிப்பீடு தொடர்பான சர்வதேச மாநாட்டை குடியரசுத் துணைத் தலைவர் திரு.ஜெக்தீப் தன்கர் தொடங்கி வைத்தார் – சுகாதாரத்துறை அமைச்சர் திரு. மன்சுக் மாண்டவியா பங்கேற்பு
மக்களுக்கு தொழில்நுட்பத்தைப் பயன்படுத்தி திறம்பட்ட சேவைகளை வழங்குவதில் உலகத்திற்கு சிறந்த உதாரணமாக இந்தியா திகழ்கிறது என்று குடியரசுத் துணைத் தலைவர் திரு.ஜெக்தீப் தன்கர் கூறியுள்ளார். சுகாதார தொழில்நுட்ப மதிப்பீடு தொடர்பான இரண்டாவது சர்வதேச மாநாட்டை மத்திய சுகாதாரத்துறை அமைச்சர் திரு.மன்சுக் மாண்டவியா முன்னிலையில் இன்று குடியரசுத் துணைத் தலைவர் தொடங்கி வைத்தார்.
மத்திய சுகாதார அமைச்சகத்தின் சுகாதார ஆராய்ச்சித் துறையின் உலக சுகாதார அமைப்பும் இணைந்து இந்த மாநாட்டுக்கு ஏற்பாடு செய்திருந்தன. உலகளாவிய சிறந்த சுகாதார சேவைகளுக்காக உருவாக்கப்பட்ட சுகாதாரத் தொழில்நுட்ப மதிப்பீட்டின் மூலம் குறைந்த செலவில் சுகாதாரத் தொழில்நுட்பங்களை வழங்குவது தொடர்பான கருப்பொருளுடன் இந்த மாநாட்டுக்கு ஏற்பாடு செய்யப்பட்டது. இதில் 250க்கும் மேற்பட்டோர் கலந்து கொண்டனர்.
நிகழ்ச்சியில் பேசிய குடியரசுத் துணைத் தலைவர் திரு. ஜெக்தீப் தன்கர், சுகாதார கட்டமைப்புகளை இந்தியா வலுப்படுத்தி வருவதாக கூறினார். அனைவருக்கும் குறைந்த செலவில் தரமான மருத்துவ வசதிகள் கிடைக்க வேண்டும் என்ற நோக்கில் புரட்சிகரமான நடவடிக்கைகளை இந்தியா எடுத்துள்ளது என்று அவர் தெரிவித்தார். நாட்டில் 9100க்கும் மேற்பட்ட மக்கள் மருந்தகங்கள் உள்ளதாக கூறிய அவர் இது போன்ற நடவடிக்கைகள் ஏழைகள் மற்றும் பின்தங்கிய மக்களின் சுமைகளைக் குறைக்கும் என்றார். உலகின் மிகப் பெரிய, வெளிப்படையான மற்றும் நம்பகமான திட்டமான ஆயூஷ்மான் பாரத், மக்களின் உடல்நலத்தைக் காப்பதுடன் வேலைவாய்ப்புகளையும் உருவாக்குவதாக அவர் தெரிவித்தார்.
கொவிட் பாதிப்பை இந்தியா வெற்றிகரமாக கையாண்டதுடன் பிறநாடுகளுக்கும் மருத்துவ உதவிகளை வழங்கியதாக அவர் கூறினார். உலகளாவிய சிறந்த சுகாதார சேவைகளை வழங்குவதில், சுகாதார தொழில்நுட்ப மதிப்பீட்டு உத்தி மற்றொரு புதுமையான அணுகுமுறை என்று குடியரசுத் துணைத் தலைவர் குறிப்பிட்டார்.
நிகழ்ச்சியில் பேசிய மத்திய சுகாதாரத் துறை அமைச்சர் மன்சுக் மாண்டவியா, பொதுமக்கள் நலனுக்காக மேற்கொள்ளப்படும் நடவடிக்கைகளின் மீது மதிப்பீடு அவசியமானது என்று கூறினார். இதன் மூலம் ஆலோசனைகளைப் பெற்றுத் திட்டங்களையும் முன் முயற்சிகளையும் சிறப்பாக மேற்கொள்ள முடியும் என்று அவர் தெரிவித்தார். சுகாதாரத் தொழில்நுட்ப மதிப்பீடு தொடர்பான இஷ்டா – 2023 என்ற இந்த மாநாடு சுகாதாரத் துறையில் பன்னாட்டு ஒத்துழைப்பை வலுப்படுத்த உதவும் என்று அவர் கூறினார். இந்தச் சுகாதார தொழில்நுட்ப மதிப்பீடு, மருத்துவ சேவைகள் துறையில் நீடித்த வளர்ச்சிக்கான இலக்குகளை எட்ட உதவும் என்றும் திரு. மன்சுக் மாண்டவியா கூறினார்.
நித்தி ஆயோக்கின் உறுப்பினர் திரு. விகே பால், 23 நாடுகளைச் சேர்ந்த பிரதிநிதிகள், காம்பியா, மொராக்கோ உள்ளிட்ட நாடுகளின் தூதர்கள் பூட்டான், நேபாளம், இலங்கை உள்ளிட்ட நாடுகளின் உயர் அதிகாரிகள் உட்பட பல இந்த மாநாட்டில் பங்கேற்றனர்.
-----
AP/PLM/SG/KPG
(Visitor Counter : 103
மத்திய அமைச்சரவை
மருத்துவ தாவரத் துறையில் இந்தியா-பெரு இடையிலான ஒத்துழைப்புக்கான ஒப்பந்தத்திற்கு மத்திய அமைச்சரவை அனுமதி
பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், இந்திய அரசின் ஆயுஷ் அமைச்சகத்திற்கு உட்பட்ட தேசிய மருத்துவ தாவர வாரியத்திற்கும், பெரு குடியரசின் சுகாதார அமைச்சகத்திற்குட்பட்ட தேசிய சுகாதார நிறுவனத்திற்கும் இடையேயான ஒப்பந்தத்தில் கையெழுத்திட அனுமதி அளிக்கப்பட்டது.
முக்கிய விளைவுகள்:
இரு நாடுகளிலும் மருத்துவ தாவர உயிரி பன்முகத்தன்மை மற்றும் மருத்துவ தாவரங்கள் அடிப்படையிலான உள்நாட்டு பாரம்பரிய மருத்துவ முறைகளும் ஏராளமாக இருப்பதை கருத்தில் கொண்டும், இருநாடுகளிடையேயான நெருங்கிய நட்புறவு மற்றும் ஒத்துழைப்பு அடிப்படையிலும், மருத்துவ தாவரத் துறையில் இருதரப்பு ஒத்துழைப்புகளை அதிகரிக்கும் விதமாகவும் இந்த ஒப்பந்தம் மேற்கொள்ளப்பட உள்ளது. இது இருநாடுகளுக்கும் மிகவும் முக்கியத்துவம் வாய்ந்த ஒப்பந்தமாகும். அத்துடன், மருத்துவ தாவரத் துறையில் இருநாடுகளிடையேயான ஒத்துழைப்புக்கு கட்டமைப்பு ரீதியான நடைமுறையை உருவாக்கவும் உதவிகரமாக இருக்கும்.
செலவு மதிப்பீடு:
இந்தத் திட்டத்திற்கு கூடுதல் நிதிச் செலவினம் ஏதும் தேவையில்லை. ஆராய்ச்சி, பயிற்சிகளை மேற்கொள்ளவும், மாநாடுகள் / கூட்டங்களை நடத்தவும், தேவையான நிதி ஆதாரங்கள், ஏற்கனவே பட்ஜெட்டில் ஒதுக்கீடு செய்யப்பட்ட நிதியிலிருந்தும், ஆயுஷ் அமைச்சகத்தின் தேசிய மருத்துவ தாவர வாரியத்தால் தற்போது செயல்படுத்தப்பட்டு வரும் திட்டங்கள் மூலமாகவும் ஈடு செய்யப்படும்.
கூடுதல் விவரங்களுக்கு www.pib.nic.in. என்ற இணையதளத்தைக் காணவும்.
எரிசக்தி அமைச்சகம்
எரிசக்தி சிக்கன அமைப்பு, ‘வீட்டு மின் உபயோக மதிப்பீட்டிற்கான சான்றிதழ் படிப்பை தொடங்கியது
சுதந்திரத்தின் 75-வது ஆண்டுப் பெருவிழாவின் ஒரு பகுதியாக எரிசக்தி சிக்கன அமைப்பு ‘வீட்டு மின் உபயோக மதிப்பீடிற்கான சான்றிதழ் படிப்பை தொடங்கியுள்ளது.
பொறியியல்/டிப்ளமோ ஐடிஐ மாணவர்களிடையே மின் உபயோக மதிப்பீடு, மின் சக்தித் திறன் மற்றும் பாதுகாப்பு ஆகியவற்றின் முக்கியத்துவம் மற்றும் நன்மைகள் குறித்த விழிப்புணர்வை இந்த சான்றிதழ் படிப்பு உருவாக்கும். இது மின் சக்தித் திறன், பருவநிலை மாற்றத்தைக் குறைத்தல் மற்றும் நிலைத்தன்மை ஆகிய துறைகளில் இளைஞர்களின் வேலைவாய்ப்பை அதிகரிக்கும்.
வீட்டு மின் உபயோக மதிப்பீடு  என்பது ஒரு வீட்டில் உள்ள பல்வேறு மின் உபகரணங்கள் மற்றும் சாதனங்களின் மின்சாரப் பயன்பாட்டை சரியாகக் கணக்கிடுதல், அளவிடுதல், சரிபார்ப்பு, கண்காணிப்பு ஆகியவற்றைப் பகுப்பாய்வு செய்து, அதற்கு சாத்தியமான தீர்வுகள், எரிசக்தி செயல்திறனை மேம்படுத்துவதற்கான பரிந்துரைகள், செலவு-பயன் பகுப்பாய்வு மற்றும் மின் பயன்பாட்டைக் குறைப்பதற்கான திட்டத்துடன், தொழில்நுட்ப அறிக்கையை சமர்ப்பித்தல் ஆகும்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleseDetail.aspx?PRID=1779616
(Visitor Counter : 158
பாதுகாப்பு அமைச்சகம்
அந்தமான் மற்றும் நிகோபார் படைப்பிரிவில் கொவிட்-19 தடுப்பு மருந்து வழங்கும் நடவடிக்கை தொடங்கியது
உலகத்தின் மிகப்பெரிய கொவிட்-19 தடுப்பு மருந்து வழங்கல் நடவடிக்கை நாடு முழுவதும் தொடங்கியதைத் தொடர்ந்து, அந்தமான் மற்றும் நிகோபாரில் உள்ள முப்படைகளின் சுகாதார பணியாளர்களுக்கு தடுப்பூசி போடும் பணியின் முதல் கட்டம் தொடங்கியுள்ளது.
அந்தமான் மற்றும் நிகோபார் படைப்பிரிவின் தலைமையகத்தின் கீழ் இயங்கும் ஐஎன்எச்எஸ் தன்வந்திரியில் இன்று இந்தப் பணி தொடங்கியது.
இப்படை பிரிவின் அனைத்து முன்கள பணியாளர்களுக்கும் படிப்படியாக தடுப்பு மருந்து வழங்கப்படும். அந்தமான் மற்றும் நிகோபார் நிர்வாகத்தின் சுகாதார சேவைகள் இயக்குநரிடம் இருந்து தடுப்பு மருந்தின் 370 டோஸ்கள் முதல் கட்டத்தில் பெறப்பட்டன.
சுகாதாரப் பணியாளர்கள், தொடர்பு அலுவலர்கள், படைப்பிரிவின் பல்வேறு அலகுகளில் உள்ள தடுப்பு மருந்து வழங்குபவர்களுக்கு அந்தமான் மற்றும் நிகோபார் நிர்வாகம் மற்றும் உலக சுகாதார நிறுவனத்தால் பயிற்சி அளிக்கப்பட்டது. அந்தமான் மற்றும் நிகோபார் படைப்பிரிவின் தலைமை தளபதி லெஃப்டினெண்ட் ஜெனெரல் மனோஜ் பாண்டே தடுப்பு மருந்து வழங்கலைத் தொடங்கி வைத்தார்.
நிகழ்ச்சியில் உரையாற்றிய அவர், அந்தமான் மற்றும் நிகோபார் தீவுகளில் கொவிட்-19 பெருந்தொற்றைக் கட்டுப்படுத்துவதற்காக சுகாதார பணியாளர்கள் எடுத்த முயற்சிகளைப் பாராட்டினார்.
வடகிழக்குப் பகுதி வளர்ச்சி அமைச்சகம்
திரிபுரா மாநில பத்திரிகையாளர்கள் மத்திய இணை அமைச்சர் டாக்டர் ஜிதேந்திர சிங்குடன் சந்திப்பு
“பத்திரிகையாளர்கள் பாதுகாப்பு சங்கத்தை”ச் சேர்ந்த திரிபுரா மாநில பத்திரிகையாளர்கள் குழு மத்திய வடகிழக்கு மண்டல மேம்பாடு , பிரதமர் அலுவலகம், பணியாளர், பொதுமக்கள் குறைதீர்ப்பு மற்றும் ஓய்வூதியம், அணுசக்தி, விண்வெளி துறை இணை அமைச்சர் டாக்டர் ஜிதேந்திர சிங்கை புது தில்லியில் சந்தித்தனர்.
மாநிலத்தில் பத்திரிகையாளர்களுக்கு எதிராக நடைபெறும் வன்முறை மற்றும் அடக்குமுறைகள் குறித்து உயர்மட்ட விசாரணை நடத்த வேண்டும் என்று அவர்கள் கேட்டுக்கொண்டனர். சமீபத்தில் பத்திரிகையாளர் சுதிப் தத்தா பவ்மிக் பட்ட பகலில் கொலை செய்யப்பட்டதையும், இரண்டு மாதங்களுக்கு முன் இளம் தொலைக்காட்சி பத்திரிகையாளர் சாந்தனு பவ்மிக் கொல்லப்பட்டதையும் இந்த குழு சுட்டிக் காட்டியது.
ரெயில்வே அமைச்சகம்
ஜூன் மாதம் முதல் தேதியிலிருந்து இயக்கப்பட உள்ள 200 ரயில்களுக்கான முன்பதிவு சேவை முழுவீச்சில் நடைபெறுகிறது
ஜூன் மாதம் முதல் தேதியிலிருந்து இந்திய ரயில்வேயின் மேலும் சில ரயில் சேவைகளை இயக்குவது என்று மத்திய சுகாதார குடும்ப நலத்துறை அமைச்சகம் மற்றும் மத்திய உள்துறை அமைச்சகத்துடன் கலந்தாலோசித்த பிறகு ரயில்வே அமைச்சகம்,முடிவு செய்துள்ளது.
நாடு முழுவதும் நாள்தோறும் 200 பயணிகள் ரயில்களை, இந்திய ரயில்வே இயக்கத் துவங்கும். இந்த ரயில்கள் 1 ஜூன் 2020 முதல் இயங்கும் இந்த ரயில்களுக்கான முன்பதிவு செய்யும் வசதி 21 மே 2020 முதல் துவங்கியது 1 மே 2020 முதல் ஏற்கனவே ஷ்ராமிக் சிறப்பு ரயில்கள் இயக்கப்பட்டு வருகின்றன. 12 மே 2020 முதல் சிறப்பு ஏசி ரயில்கள் இயக்கப்பட்டு வருகின்றன. 1 ஜூன் 2020 முதல் இயக்கப்படவுள்ள இந்த 200 ரயில்கள், ஏற்கனவே இயக்கப்படும் ரயில்கள் தவிர கூடுதலாக இயக்கப்பட உள்ள ரயில்களாகும்.
IRCTC இணையதளம் அல்லது அலைபேசி செயலி வழியாக இந்த ரயில்களுக்கான பயணச் சீட்டுகளுக்கான ஆன்லைன் முன்பதிவு செய்யப்படுகிறது. பயணச்சீட்டுகளை, முன்பதிவு செய்யும் கவுண்டர்களில் இருந்தும் பெற்றுக் கொள்ளலாம். பொதுச் சேவை மையங்கள், பயணச்சீட்டு முகவர்கள் மூலமாகவும் 21 மே 2020 முதல் பதிவு செய்து கொள்ளலாம் என்று அறிவிக்கப்பட்டிருந்தது.
இந்த ரயில்களுக்கான பயணச்சீட்டுகள் முன்பதிவு 21 மே 2020 அன்று தொடங்கியது. 22 மே 2020 அன்று 20:14 மணி  வரை, 200 ரயில்களும் முன்பதிவு கிடைக்கும் வகையில் இருந்தன. 6,52,644 பயணச் சீட்டுகள் பதிவு செய்யப்பட்டுவிட்டன. இந்த ரயில்களில் 14,13,277 பயணிகள் பயணம் செய்ய முடியும்.
பிரதமர் அலுவலகம்
காசி அனைவரின் வருகைக்காகவும் காத்திருப்பதோடு, அங்கு வருகை தரும் அனைவரையும் மெய்சிலிர்க்க வைக்கும்: பிரதமர்
காசிக்குச் செல்வதற்கான 10 காரணங்களைப் பட்டியலிட்டு ட்விட்டரில் ஒருவர் வெளியிட்ட பதிவிற்குப் பிரதமர் திரு. நரேந்திர மோடி பதிலளித்தார்.
பிரதமர் தனது டவிட்டர் பதிவில், "நான் ஒப்புக்கொள்கிறேன். ஆனால் காசிக்கு வருவதற்கு பத்திற்கும் மேற்பட்ட காரணங்கள் உள்ளன. காசி அனைவருக்காகவும் காத்திருக்கிறது. அங்கு வருகை தரும் அனைவர் மனதையும் கவரும் " எனப் பதிவிட்டுள்ளார்.
பெண்கள் மற்றும் குழந்தை நலன் அமைச்சகம்
குழந்தைகளின் வளர்ச்சியை கண்காணிக்க மற்றும் அங்கன்வாடி மையங்களின் வசதிகளை மேம்படுத்த மேற்கொள்ளப்பட்ட நடவடிக்கைகள்
நாடாளுமன்றத்தின் மாநிலங்களவையில் கேள்வி ஒன்றுக்கு மத்திய பெண்கள் மற்றும் குழந்தைகள் மேம்பாட்டுத்துறை அமைச்சர் திருமதி ஸ்மிருதி இராணி எழுத்துபூர்வமாக தாக்கல் செய்த பதிலில் கூறியதாவது:
நிகழ்நேர தரவுகளை அறிந்து கொள்ள ‘போஷான் டிராக்கர்’’ என்ற டிஜிட்டல் கண்காணிப்பு தளத்தை மத்திய அரசு உருவாக்கியுள்ளது. இதில் நாடு முழுவதும் உள்ள 12.27 லட்சம் அங்கன்வாடி மையங்கள் தரவுகளை பதிவேற்றம் செய்கின்றன. இதில் சுமார் 6 வயதுக்கு உட்பட்ட குழந்தைகள், பதின் வயது பெண்கள், கர்ப்பிணி பெண்கள், பாலூட்டும் தாய்மார்கள் என சுமார் 9.84 கோடி பேர் பதிவு செய்யப்பட்டுள்ளனர். இதற்காக போஷான் திட்டத்தின் கீழ் இதுவரை 11.03 லட்சம் ஸ்மார்ட் போன்கள் மற்றும் 11.94 லட்சம் வளர்ச்சி கண்காணிப்பு கருவிகளை மாநிலங்களும் / யூனியன் பிரதேசங்களும் கொள்முதல் செய்துள்ளன. அங்கன்வாடி பணியாளர்கள் அவ்வப்போது குழந்தைகளின் உயரம் மற்றும் எடை அளவீடு செய்து போஷான் டிராக்கர் தளத்தில் பதிவேற்றம் செய்கின்றனர்.
குழந்தைகளின் வளர்ச்சியை கண்காணிக்க அங்கன்வாடி பணியாளர்களுக்கு மாதம் ரூ.500 ஊக்கத் தொகையாக வழங்கப்படுகிறது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1779259
எரிசக்தி அமைச்சகம்
உற்பத்தியில் இரட்டை இலக்க வளர்ச்சியான 13.3 சதவீதத்தை இரண்டாம் காலாண்டில் என்டிபிசி குழுமம் எட்டியுள்ளது
மத்திய எரிசக்தி அமைச்சகத்தின் கீழ் இயங்கும் என்டிபிசி குழும நிறுவனங்கள், உற்பத்தியில் இரட்டை இலக்க வளர்ச்சியை இரண்டாம் காலாண்டில் எட்டியுள்ளன.
2020 ஜூலை முதல் செப்டம்பர் வரையிலான காலாண்டில், கடந்த வருடத்தில் இதே காலகட்டத்துடன் ஒப்பிடும் போது 13.3 சதவீதம் அதிக உற்பத்தியை என்டிபிசி குழும நிறுவனங்கள் செய்துள்ளன.
2020 ஏப்ரல் முதல் செப்டம்பர் வரையிலான அரையாண்டில் என்டிபிசி குழும நிறுவனங்களின் உற்பத்தி 145.87 பியு-வாக இருந்தது. கடந்த வருடம் இதே காலகட்டத்துடன் ஒப்பிடும்போது இது 0.4 சதவீதம் அதிகமாகும்.
2020 ஏப்ரல் முதல் செப்டம்பர் வரையிலான அரையாண்டில் என்டிபிசி நிலக்கரி நிலையங்கள் மிகச் சிறப்பான முறையில் செயல்பட்டு 94.21 சதவீதம் இருப்பை எட்டியிருந்தன. கடந்த வருடத்தின் இதே காலகட்டத்தில் இது 90.26 சதவீதமாக இருந்தது.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1660573
நிதி அமைச்சகம்
முதல்வர்கள், யூனியன் பிரதேசங்களின் துணைநிலை ஆளுநர்கள் மற்றும் மாநில நிதி அமைச்சர்களுடன் வரும் திங்களன்று மத்திய நிதி அமைச்சர் உரையாடவுள்ளார்
முதலமைச்சர்கள், யூனியன் பிரதேசங்களின் துணைநிலை ஆளுநர்கள் மற்றும் மாநில நிதி அமைச்சர்களுடன் மத்திய நிதி அமைச்சர் திருமதி நிர்மலா சீதாராமன் திங்கட்கிழமை  அன்று காணொலி மூலம் உரையாடவுள்ளார்.
மத்திய அமைச்சகங்களின் செயலாளர்கள், மாநில தலைமைச் செயலாளர்கள் மற்றும் நிதிச் செயலாளர்களும் இந்த மாநாட்டில் கலந்து கொள்கிறார்கள்.
தேசத்திற்கான கூட்டு வளர்ச்சித் திட்டத்தை செயல்படுத்தவும், நாட்டின் முதலீட்டுச் சூழலை மேம்படுத்துவதை மையமாகக் கொண்ட வெளிப்படையான கருத்துப் பரிமாற்றத்தை ஊக்குவிக்கவும் நிதி அமைச்சர் முயற்சி செய்து வருகிறார்.
இந்த உரையாடலின் வாயிலாக, முதலீட்டுச் சூழலை மேம்படுத்துவதற்கான தங்கள் யோசனைகளையும் பார்வையையும் மாநிலங்கள் பகிர்ந்து கொள்ளலாம், வேகமாக வளர்ந்து வரும் பொருளாதாரமாக இந்தியா மாறுவதற்கான பாதையில் பரந்த ஒருமித்த கருத்துக்கு இது வழிவகுக்கும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleaseIframePage.aspx?PRID=1771205&RegID=3&LID=1
வணிகம் மற்றும் தொழில்துறை அமைச்சகம்
சரக்கு போக்குவரத்து திறனை மேம்படுத்துவதன் மூலம் ஆண்டுக்கு 10 லட்சம் கோடி ரூபாய் சேமிக்கும் திறன் பிரதமரின் விரைவுசக்தி தேசிய பெருந்திட்டத்திற்கு உள்ளது:திரு பியூஷ் கோயல்
சரக்கு போக்குவரத்து திறனை மேம்படுத்துவதன் மூலம் ஆண்டுக்கு 10 லட்சம் கோடி ரூபாய் சேமிக்கும் திறன் பிரதமரின் விரைவுசக்தி தேசிய பெருந்திட்டத்திற்கு உள்ளது என்று மத்திய வர்த்தகம் மற்றும் தொழில்துறை அமைச்சர் திரு பியூஷ் கோயல் தெரிவித்துள்ளார். தேசிய பெருந்திட்டம் தொடங்கப்பட்டதன் முதலாம் ஆண்டு நிறைவைக் குறிக்கும் வகையில், புதுதில்லியில் நடைபெற்ற பிரதமரின் விரைவு சக்தி தேசிய பயிலரங்கில் அவர் உரையாற்றினார். பிரதமரின் விரைவு சக்தி மூலம் இதுவரை மேற்கொள்ளப்பட்ட சாதனைகள், வளர்ச்சிப் பணிகள் மற்றும் அதை முன்னெடுத்துச் செல்வது குறித்து பயிலரங்கில் விவாதிக்கப்பட்டது.
இந்நிகழ்ச்சியில் பேசிய திரு கோயல், சிறந்த உள்கட்டமைப்பு வளரச்சிக்காக சமூகத்துறையில் பிரதமரின் விரைவுசக்தி திட்ட உபயோகம் அதிகரித்து வருவதாக தெரிவித்தார். அத்துடன் தொழில்நுட்பத்தின் பயனை நாட்டின் அனைத்து மக்களுக்கும் கொண்டு சென்று சாதாரண மக்களின் வாழ்க்கைத் தரம் எளிதாக்கப்பட்டுள்ளது என்று கூறினார்.
வருங்காலங்களில் இந்தியாவின் எதிர்காலத்தை பிரதமரின் விரைவுசக்தி திட்டம் தீர்மானிக்கும் என்று அமைச்சர் கூறினார்.
---
IR/Gee/Sanj/Sne
(Visitor Counter : 132